21 - Magyar Opera
Megjelent az Opera 21 stabil kiadása (21.0.1432.57)
Írta: Nekomajin • 2014. 05. 06. - 14:55 Címkék: 21 stabil
A 21-es verzió sokak számára csalódás lesz, ugyanis a két hónapos fejlesztési ciklus végén mindössze egyetlen kézzel fogható újdonságot hozott, ez pedig a teljes URL mutatása a címsorban. (Be kell kapcsolni a haladó beállítások között.)
A kép azonban ennél árnyaltabb, ugyanis a fejlesztők végre integrálták az Aura nevű technológiát, ami lehetővé teszi az egész böngésző, többek között a grafikus felhasználói felület hardveres gyorsítását. Ennek köszönhetően a felhasználói felület válaszideje csökkent, az animációk simábbá váltak, és a telepítő mérete is csökkent több, mint 5 megabájttal. Mivel az Aura egy Windowsos ablakkezelő, a Mac-es verzió természetesen nem azt használja, hanem az Apple Core Animation nevű technológiáját, ami hasonló képességekkel rendelkezik.
A 21-es verzió fejlődése végigkövethető a teljes változáslistában.
SZERK: Kijött egy frissítés, ami javítja a gyorshívót érintő hibákat.
30 hozzászólás |
Opera 21 Next (21.0.1432.31)
Írta: Nekomajin • 2014. 03. 28. - 18:31 Címkék: 21 Next
Az általam vártnál hamarabb érkezett meg a 21-es verzió a Next csatornára. A következő hetekben tulajdonképpen egy újdonság polírozása várható. Az Aura beépítése a fejlesztők szerint a legnagyobb lépés volt a Chromiumra történő átállás óta. A gyakorlatban ez úgy fog megmutatkozni, hogy a felhasználói felület sokkal "simább" lesz, az animációk pedig gyorsabbá válnak.
Egy apróságot azért sikerült becsempészni még ebbe a verzióba. A haladó szintű beállítások között mostantól megtalálható a teljes URL mutatás kapcsolója.
A teljes változáslista az ilyenkor megszokotthoz hasonlóan elég rövid.
A 22-tes verzióban nagyobb hangsúlyt kap majd a HiDPI funkció. Hogy azon túl miket kapunk még, azt jelenleg nem tudni.
21 Developer, harmadik frissítés (21.0.1432.5)
Írta: Nekomajin • 2014. 03. 12. - 16:10 Címkék: 21 Developer
Megérkezett az eheti frissítés. Látványos újdonságokat nem hoz, viszont a nyomásnak eleget téve, a fejlesztők kiemeltek néhány igen érdekes fejlesztés alatt álló funciót. Mivel ezek még kísérleti fázisban vannak, a flags-ben kell őket engedélyezni.
#delay-onload: Korábbi munkamenet megnyitásakor a háttérben lévő füleken nem futnak le az onLoad eseményhez rendelt szkriptek. A mérések szerint ez a funkció hozza a legnagyobb erőforrás megtakarítást.
#extended-lazy-session-loading: Korábbi munkamenet megnyitásakor a háttérben lévő fülek közül előre megadott számú (ez jelenleg 2, de még nem végleges) fog betöltődni. Amint az egyik fül betöltött, egy másikat kezd el tölteni a böngésző. (Ez a funkció csak akkor működik, ha a #lazy-session-loading engedélyezve van.) Összességében a teljes munkamenet visszaállítása több időbe telik, viszont jelentősen gyorsul a program indítás, és csökken a processzor használat.
#tab-hibernation: Ha egy háttérben lévő fül 40 másodpercen át inaktív (semmilyen hálózati műveletet nem folytat), akkor a rendszer felfüggeszti a fülhöz tartozó processzt, és kilapozza a memóriából.
#session-tab-serialization: A böngésző bezárásakor a megnyitott lapok tartalmát kiírja a merevlemezre, és a következő indításkor onnan tölti vissza a lapokat, nem a szerverekről. Elsősorban az alacsony sávszélességgel rendelkező felhasználóknak lehet hasznos.
#restore-contenteditables-state: A böngésző visszaállítja a contentEditable=true tulajdonsággal rendelkező elemek tartalmát a lap frissítésekor vagy az előzményekből való megnyitáskor. (Ez gyakorlatilag a különböző input mezőket érinti.)
Külön hangsúlyozzuk, hogy ezek a funkciók még kísérleti fázisban vannak, ráadásul még alapértelmezetten tiltva. Az engedélyezésük után a böngészőt újra kell indítani.
A teljes változáslista nem túl hosszú. Kijavították az AdBlockot érintő hibát, viszont ismert hiba, hogy az újonnan felvett gyorshívó elemekhez nem generál előnézeti képet a böngésző.
Írta: Nekomajin • 2014. 02. 21. - 14:31 Címkék: 21 Developer